CELEX: 32020R0488
Language: hr
Date: 2020-04-02 00:00:00
Title: Uredba Vijeća (EU) 2020/488 od 2. travnja 2020. o izmjeni Uredbe (EU) br. 1352/2014 o mjerama ograničavanja s obzirom na stanje u Jemenu

3.4.2020   
               
               
                  HR
               
               
                  Službeni list Europske unije
               
               
                  L 105/1
               
            
         UREDBA VIJEĆA (EU) 2020/488
         od 2. travnja 2020.
         o izmjeni Uredbe (EU) br. 1352/2014 o mjerama ograničavanja s obzirom na stanje u Jemenu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća 2014/932/ZVSP od 18. prosinca 2014. o mjerama ograničavanja s obzirom na stanje u Jemenu (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Vijeće je 18. prosinca 2014. donijelo Uredbu (EU) br. 1352/2014 (2).
                  
               
                     (2)
                  
                  
                     Vijeće sigurnosti Ujedinjenih naroda usvojilo je 25. veljače 2020. Rezoluciju 2511 (2020).
                  
               
                     (3)
                  
                  
                     U Rezoluciji Vijeća sigurnosti Ujedinjenih naroda (RVSUN) 2511 (2020) naglašava se važnost olakšavanja pružanja humanitarne pomoći. Nadalje, u RVSUN-u 2511 (2020) predviđa se da odbor osnovan na temelju stavka 19. RVSUN-a 2140 (2014) može, na pojedinačnoj osnovi, odobravati aktivnosti koje su nužne za olakšavanje rada Ujedinjenih naroda i drugih humanitarnih organizacija u Jemenu ili u bilo koju drugu svrhu koja je u skladu s ciljevima rezolucija RVSUN-a 2140 (2014) i RVSUN-a 2216 (2015).
                  
               
                     (4)
                  
                  
                     Osim toga, u RVSUN-u 2511 (2020) pojašnjava se da su seksualno nasilje u oružanim sukobima te regrutiranje ili korištenje djece u oružanim sukobima, čime se krši međunarodno pravo, kažnjiva djela.
                  
               
                     (5)
                  
                  
                     Vijeće je 2. travnja 2020. donijelo Odluku (ZVSP) 2020/490 (3), kojom je Odluka 2014/932/ZVSP izmijenjena u skladu s RVSUN-om 2511 (2020).
                  
               
                     (6)
                  
                  
                     Neke od tih izmjena obuhvaćene su područjem primjene Ugovora o funkcioniranju Europske unije i stoga je za njihovu provedbu potrebno regulatorno djelovanje na razini Unije, posebno kako bi se osiguralo da ih gospodarski subjekti u svim državama članicama ujednačeno primjenjuju.
                  
               
                     (7)
                  
                  
                     Uredbu Vijeća (EU) br. 1352/2014 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Uredba Vijeća (EU) br. 1352/2014 mijenja se kako slijedi:
            
                        1.
                     
                     
                        Članak 3. stavak 1. zamjenjuje se sljedećim:
                        
                                    „1.
                                 
                                 
                                    Prilog I. obuhvaća fizičke ili pravne osobe, subjekte i tijela za koje je Odbor za sankcije utvrdio da sudjeluju u radnjama kojima se ugrožava mir, stabilnost ili sigurnost u Jemenu ili pružaju potporu takvim radnjama, uključujući, ali ne ograničavajući se na:
                                    
                                                (a)
                                             
                                             
                                                radnje kojima se ometa ili dovodi u pitanje uspješan završetak političke tranzicije, kako je navedeno u inicijativi Vijeća za suradnju u Zaljevu i Sporazumu o mehanizmu provedbe;
                                             
                                          
                                                (b)
                                             
                                             
                                                radnje kojima se nasiljem sprečava provedba rezultata završnog izvješća sveobuhvatne Konferencije za nacionalni dijalog ili napade na ključnu infrastrukturu;
                                             
                                          
                                                (c)
                                             
                                             
                                                planiranje, izdavanje naredbi za počinjenje ili počinjenje radnji kojima se krši mjerodavno međunarodno pravo u području ljudskih prava ili međunarodno humanitarno pravo, ili radnji koje predstavljaju kršenje ljudskih prava, u Jemenu, uključujući seksualno nasilje u oružanim sukobima te regrutiranje ili korištenje djece u oružanim sukobima, čime se krši međunarodno pravo;
                                             
                                          
                                                (d)
                                             
                                             
                                                radnje kojima se krši embargo na oružje uveden člankom 1. Odluke 2014/932/ZVSP ili ometa isporuka humanitarne pomoći Jemenu, pristup humanitarnoj pomoći u Jemenu ili distribucija humanitarne pomoći u Jemenu.”;
                                             
                                          
                              
                  
                        2.
                     
                     
                        umeće se sljedeći članak:
                        
                           „Članak 3.a
                           Odstupajući od članaka 1.a i 2., nadležna tijela država članica mogu odobriti:
                           
                                       (a)
                                    
                                    
                                       pružanje tehničke pomoći, financiranje ili financijsku pomoć u vezi s aktivnostima opisanima u članku 1.a;
                                    
                                 
                                       (b)
                                    
                                    
                                       oslobađanje određenih zamrznutih sredstava ili gospodarskih izvora odnosno stavljanje na raspolaganje određenih sredstava ili gospodarskih izvora,
                                       pod uvjetima koje smatraju primjerenima i pod uvjetom da je Odbor za sankcije utvrdio na pojedinačnoj osnovi da je odstupanje nužno za olakšavanje rada Ujedinjenih naroda i drugih humanitarnih organizacija u Jemenu ili u bilo koju drugu svrhu koja je u skladu s ciljevima RVSUN-a 2140 (2014) i RVSUN-a 2216 (2015).”;
                                    
                                 
                     
                  
                        3.
                     
                     
                        u članaku 13. stavku 1. točka (a) zamjenjuje se sljedećim:
                        
                                    „(a)
                                 
                                 
                                    o sredstvima zamrznutima u skladu s člankom 2. i odobrenjima izdanima u skladu s člancima 3.a, 4., 5., 6. i 7.;”.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. travnja 2020.
            
               
                  Za Vijeće
               
               
                  Predsjednica
               
               A. METELKO-ZGOMBIĆ
            
         
         
            (1)  SL L 365, 19.12.2014., str. 147.
         
         
            (2)  Uredba Vijeća (EU) br. 1352/2014 od 18. prosinca 2014. o mjerama ograničavanja s obzirom na stanje u Jemenu (SL L 365, 19.12.2014., str. 60.).
         
            (3)  Odluka Vijeća (ZVSP) 2020/490 od 2. travnja 2020. o izmjeni Odluke 2014/932/ZVSP o mjerama ograničavanja s obzirom na stanje u Jemenu (vidjeti stranicu 7 ovoga Službenog lista).